**СИГУРНА КУЋА ЗА ЖЕНЕ И ДЕЦУ ЖРТВЕ ПОРОДИЧНОГ НАСИЉА**

**НИШ**

***ИЗВЕШТАЈ О РАДУ СА ФИНАНСИЈСКИМ ИЗВЕШТАЈЕМ ЗА 2015.ГОДИНУ***

**Садржај:**

**1.Увод**

**2.Програмске активности**

**3.Пројектне активности**

**4.Остале активности**

**5.Закључак**

**6.Финансијски извештај**

**1.УВОД**

О породичном насиљу се ранијих година нажалост мало говорило и на овај велики друштвени проблем се гледало као на лични, породични проблем. Међутим развојем друштвене свести о проблему насиља у породици и стварањем правног механизма како би се обезбедила заштита жртвама, породично насиље све више добија другачију димензију. Насиље у породици је присутно у нашем друштву и суочени смо са изазовом у том погледу, самим тим постоји институционална и државна обавеза да изградимо друштво у којем жене могу уживати сва своја економска, социјална и културна права. Државне институције, а међу њима и Сигурна кућа, имају обавезу, према својим грађанима, да створе окружење које је ослобођено насиља.

У том смислу Сигурна кућа је и у претходној години, поступајући у складу са свим законским и подзаконским актима којима се регулише област социјалне заштите односно насиља у породици, обављала веома битну и одговорну друштвену делатност радећи на превенцији и пружајући уточиште, психолошку и правну помоћ жртвама насиља у породици.

 **2.ПРОГРАМСКЕ АКТИВНОСТИ**

Сигурна кућа је и током 2015.године испуњавала своју примарну функцију, која подразумева смештај, психо-социјалну и правну помоћ жртвама породичног насиља. Током 2015.године у Сигурној кући је смештено укупно 83 жртава породичног насиља од чега је 49 жена и 34 деце. Статистички подаци указују на то да је у Сигурној кући 20% више корисника пронашло уточиште у односу на претходну годину. Овај податак може указивати на експанзију породичног насиља, али су такође видљиви резултати рада на подизању друштвене свести када је овај проблем у питању, јер се све већи број жртава одлучује да пријави насиље и одупре се насилнику.

Настављен је професионални рад стручног кадра установе у непосредном раду са жртвама породичног насиља. Усавршавајући се кроз различите семинаре и акредитоване програме, лиценцирани стручни радници установе дају свој максималан допринос пружајући псхолошко-социјалну и правну помоћ жртвама породичног насиља. Непосредан рад са њима, кроз едукативно-креативне раднице и индивидуалне разговоре са психологом и правником, показао се као веома ефикасан у превазилажењу последица претрпљених траума, подизању самопоуздања и решеавању проблема око остваривања законских права, а све у циљу осамостаљења и дистанцирања од насилника.

Поред терапеутског значаја едукативно – креативне радионице омогућују корисницама да кроз различите активности, као што су плетење, израда накита, сликање и осликавање различитих предмета, изразе и своје креативне способности, чиме се уједно ради на јачању њиховог самопоуздања и економском оснаживању.

У оквиру дана јапанске културе „Јапанниш“ организована је прва продајна изложба радова наших корисница у згради Универзитета ,а прикупљен новац од продатих предмета намењен је управо њима. Организовање оваквих изложби има велики значај у оснаживању жртава у смислу буђења свести код њих о неопходности економске и сваке друге независности од насилника.

Сигурна кућа је и протекле године својим ангажовањем изашла из оквира своје делатности. Наиме, осим пружања уточишта жртвама насиља, настављен је рад на подизању свести целокупног друштва када је овај проблем у питању.

Имајући у виду да су млади ти који се налазе пред изазовом формирања породица, сазревајући и стичући искуства кроз међусобне партнерске односе, одржана је трибина студентима Правног факултета нишког универзитета на тему „Живот без страха“. Циљ одржавања трибине је разумевање комплексности проблема породичног насиља и јачање капацитета младих људи (студената) да разумеју и супроставе се родно заснованом насиљу.

 Осим овога сматрајући да је веома значајно утврдити да ли и код младих у њиховим партнерским везама постоји насиље Сигурна кућа је спровела анкету међу студенетима Филозофског и Правног факултета нишког универзитета на тему Млади и партнерско насиље. Подаци до којих смо дошли статистички су обрађени, а резултати приказани на округлом столу одржаном у Медиа центру.

Сигурна кућа је такође организовала трибину у првој нишкој гимназији „Стеван Сремац“, на тему „Насиље у породици“. Трибина је одржана у свечаној сали гимназије. Најпре су ученици школе извели кратку представу на тему насиља у породици, а затим су на ту исту тему психолог и директор Сигурне куће одржали стручно предавање и одговарали на постављена питања ученика.

Рад на превенцији породичног насиља настављен је обележавањем Међународног дана борбе против насиља над женама, у склопу кампање „шеснаест дана активизма против насиља над женама“. У организацији Сигурне куће, Центра за социјални рад и Полицијске управе, у просторијама ПУ Ниш одржана је трибина под називом „Препознајемо – реагујмо - спречимо“.

Такође Сигурна кућа је у сарадњи са Општином Палилула,ЦСР И Домом здравља одржала и трибину у Скупштинској сали града Ниша такође посвећену борби против насиља над женама.

Сигурна кућа је још једном доказала своју одлучност у борби против породичног насиља потписивањем различитих протокола и учешћем на трибинама у организацији органа локалне самоуправе. Не изостаје ангажовање на успостављању што јаче повезаности и сарадње између Сигурне куће и других државних и невладиних инситуција и организација са циљем сузбијања проблема насиља у породици и пружању помоћи жртвама.

**3.ПРОЈЕКТНЕ АКТИВНОСТИ**

Сигурна кућа је наставила и са својим редовним пројектиним активностима.

Пројектом који се тиче подизања свести у руралном подручију када је породично насиље у питању аплицирано је код норвешке амабсаде. Имајући у виду да је амбасада Краљевине Норвешке сва средства у 2015.години, намењена финансирању пројеката, усмерила у другом правцу, сугерисано је да се истим пројектом аплицира следеће године уз реалне шансе за његову релазацију.

Пројекат којим смо аплицирали код јапанске амбасаде,а чијом би се реализацијом прикупила средства за реновирање фасаде, уградње спољне изолације и замене целокупне столарије, прошао је прву процену и очекује се његово одобрење и реализација у току следеће године.

Сигурна кућа аплицирала је још једним пројектом, овог пута код немачке амбсаде, како би се обезбедило неопходно служебно возило које би у великој мери олакшало функционисање саме установе. Без обзира на негативан исход односно изостанак реализације што се возила тиче, стигао је позив из немачке амбасаде за сарадњу у неким другим областима, што је подстицај за неку нову идеју у оквиру неког новог пројекта.

С обзиром на то да су се током ове године јавили проблеми са грејањем објекта установе Сигурна кућа планира да средствима прикупљеним реализацијом пројеката, уведе сопствено грејање. Одустало се од првобитне идеје увођења грејања на електричне котлове због превеликих трошкова и обимне документације, па су планови преусмерени на увођење знатно јефтинијег грејања на пелет.

Као и претходних година, Сигурна кућа се и у 2015.години доказала својим ангажованим радом на аплицирању пројектима, не желећи да се ослања само и искључиво на средства која добија из градског буџета.

**4.ОСТАЛЕ AKTИВНОСТИ**

Чести медијски наступи директорке Сигурне куће, одржавање округлих столова и трибина допринели су не само подизању друштвене свести када је породично насиље у питању већ и анимирању све већег броја друштвено одговорних правних и физичких лица који својим хуманитарним донацијама дају свој допринос у пружању помоћи жртвама породичног насиља.

Осим донација у виду хигијенских средстава, гардеробе, играчака и новогодишњих пакетића за најмлађе, Сигурна кућа је добила и велики број књига па је формирана интерна библиотека за потребе корисника који бораве у установи.

Свој велики допринос дала је и компанија „СББ“ донацијом лцд телевизора којим је опремљен простор у коме корисници услуга Сигурне куће проводе своје слободно време.

Настављен је и рад на прикупљању потребне документације и испуњавању свих услова неопходних да установа Сигурна кућа добије лиценцу за рад као организација социјалне заштите.

**5.ЗАКЉУЧАК**

Сигурна кућа је јасно трасирала свој пут водећи одлучну борбу против насиља у породици. Вршећи своју функцију, у оквирима и ван оквира своје делатности, Сигурна кућа је још једном потврдила свој велики значај у институционалном систему пружања помоћи жртвама породичног насиља. За само четири године свог постојања успела је да изгради јаке темеље у сложеном систему социјалне заштите, спремно очекујући изазове који тек предстоје.

**6.ФИНАНСИЈСКИ ИЗВЕШТАЈ ЗА 2015. ГОДИНУ УСТАНОВЕ**

**„СИГУРНА КУЋА ЗА ЖЕНЕ И ДЕЦУ ЖРТВЕ ПОРОДИЧНОГ НАСИЉА“**

Сигурна кућа за жене и децу жртве породичног насиља је у 2015. години по финансијском плану имала буџет од 21.428.000,00 динара.

 Приходовала је укупно: 13.470.915,23 динара и то од:

 - Приходи из буџета Града Ниша - 12.029.925,23 динара

 - Приходи од пружања услуга - 1.348.670,00 динара

 - Донације - 92.320,00 динара

 - Донација организације АДРА - у оквиру пројекта нулта толеранција локалне заједнице према насиљу над женама, донирала новац од продаје књига РИНГ - 12.320,00 динара

 - Донација тужилаштва по протоколу о сарадњи - 80.000,00 динара.

Укупна потрошнја у 2015. години износи: 13,442,346.29

- Буџетска средства - 11,757,134.97 динара

 - Сопствени приходи - 1,410,981.30 динара

 - Донације - 274,230.02 динара

Tабеларни приказ:

|  |  |  |  |  |
| --- | --- | --- | --- | --- |
| **Бр. Поз.** | **Еко. клас.** | **ОПИС** | **Финансијски план**  | **Потрошња** |
| **Буџет** | **Сопствени приходи** | **Донација** | **Буџет** | **Сопствени приходи** | **Донација** |
| **58** | **4110** | **Плате, додаци и накнаде запослених (зараде)** |  **6.919.000,00**  |  **360.000,00**  |  **-**  |  **6.528.255,67**  |  **289.585,00**  |  **-**  |
|   | 4111 | Плате, додаци и накнаде запослених (зараде) |  6.919.000,00  |  360.000,00  |   |  6.528.255,67  |  289.585,00  |   |
| **59** | **4120** | **Социјални доприноси на терет послодавца** |  **1.238.000,00**  |  **69.000,00**  |  **-**  |  **1.195.605,00**  |  **29.107,00**  |  **-**  |
|   | 4121 | Допринос за ПИО |  848.000,00  |  45.000,00  |   |  803.056,00  |  16.720,00  |   |
|   | 4122 | Допринос за здравствено осигурање |  300.000,00  |  20.000,00  |   |  343.439,00  |  8.387,00  |   |
|   | 4123 | Допринос за незапосленост |  90.000,00  |  4.000,00  |   |  49.110,00  |  4.000,00  |   |
| **60** | **4130** | **Накнаде у натури** |  **280.000,00**  |  **22.000,00**  |  **-**  |  **225.600,00**  |  **21.110,00**  |  **-**  |
|   | 4131 | Накнаде у натури (превоз на посао и са посла – маркица) |  280.000,00  |  22.000,00  |   |  225.600,00  |  21.110,00  |   |
| **61** | **4140** | **Социјална давања запосленима** |  **227.000,00**  |  |  |  **-**  |  |  |
|   | 4143 | Помоћ у случају смрти запосленог или члана уже породице  |  127.000,00  |   |   |   |   |   |
|   | 4144 | Остале помоћи запосленим радницима |  100.000,00  |   |   |   |   |   |
| **62** | **4210** | **Стални трошкови** |  **1.040.000,00**  |  **115.000,00**  |  **105.000,00**  |  **576.219,62**  |  **51.106,69**  |  **38.695,30**  |
|   | 4211 | Трошкови платног промета и банкарских услуга |  80.000,00  |  15.000,00  |  5.000,00  |  16.885,69  |  16.050,29  |  9.114,32  |
|   | 4212 | Енергетске услуге |  700.000,00  |   |   |  412.763,27  |   |   |
|   | 4213 | Комуналне услуге |  140.000,00  |   |   |  129.387,07  |   |   |
|   | 4214 | Услуге комуникације |  120.000,00  |  100.000,00  |  100.000,00  |  17.183,59  |  35.056,40  |  29.580,98  |
| 63 | **4220** | **Трошкови путовања** |  **150.000,00**  |  **150.000,00**  |  **20.000,00**  |  **-**  |  **6.070,00**  |  **20.370,00**  |
|   | 4221 | Трошкови службених путовања у земљи |  75.000,00  |  100.000,00  |  10.000,00  |   |   |  9.950,00  |
|  | 4222 | Трошкови превоза у јавном саобраћају |  75.000,00  |  50.000,00  |  10.000,00  |   |  6.070,00  |  10.420,00  |
| 64 | **4230** | **Услуге по уговору** |  **4.888.000,00**  |  **330.000,00**  |  **255.000,00**  |  **539.769,60**  |  **154.967,96**  |  **46.518,92**  |
|   | 4231 | Административне услуге |  50.000,00  |  50.000,00  |  50.000,00  |   |   |   |
|   | 4233 | Услуге образовања и усавршавања запослених |  170.000,00  |  30.000,00  |  30.000,00  |   |   |  19.000,00  |
|   | 4236 | Уговорене услуге за оброке корисница |  4.178.000,00  |   |   |  501.753,60  |   |   |
|   | 4237 | Репрезентација |  50.000,00  |  100.000,00  |  75.000,00  |   |  29.283,96  |  23.676,92  |
|   | 4239 | Остале опште услуге |  440.000,00  |  150.000,00  |  50.000,00  |  38.016,00  |  125.684,00  |  342,00  |
|  | **4240** | **Специјализоване услуге** |  |  |  **50.000,00**  |  |  |  **3.500,00**  |
|   | 4243 | Медицинске услуге |   |   |  20.000,00  |   |   |  3.500,00  |
|   | 4249 | Остале специјализоване усуге |   |   |  30.000,00  |   |   |   |
| 65 | **4250** | **Текуће поправке и одржавање** |  **400.000,00**  |  **10.000,00**  |  **320.000,00**  |  **-**  |  **8.350,00**  |  **64.760,69**  |
|   | 4251 | Текуће поправке и одржавање објеката |  360.000,00  |   |  300.000,00  |   |  1.318,00  |  63.080,69  |
|   | 4252 | Текуће поправке и одржавање опреме |  40.000,00  |  10.000,00  |  20.000,00  |   |  7.032,00  |  1.680,00  |
| 66 | **4260** | **Материјал** |  **290.000,00**  |  **120.000,00**  |  **70.000,00**  |  **40.000,00**  |  **42.863,45**  |  **23.605,11**  |
|   | 4261 | Административни материјал |  20.000,00  |  50.000,00  |  40.000,00  |   |  27.680,13  |  21.565,11  |
|   | 4263 | Материјал за образованје и усавршаванје запослених |  70.000,00  |  20.000,00  |   |   |   |   |
|   | 4264 | Материјал за саобраћај |  90.000,00  |  20.000,00  |  20.000,00  |  40.000,00  |  12.914,00  |   |
|   | 4267 | Медицински и лабораторијск материјал |  30.000,00  |  10.000,00  |  10.000,00  |   |   |  2.040,00  |
|   | 4268 | Материјал за одржавање хигијене |  80.000,00  |  20.000,00  |   |   |  2.269,32  |   |
| 64 | **4650** | **Остале дотације и трансфери** |  **710.000,00**  |  **50.000,00**  |  **-**  |  **705.076,00**  |  **50.000,00**  |  **-**  |
|   | 4651 | Остале дотације по закону |  710.000,00  |  50.000,00  |   |  705.076,00  |  50.000,00  |   |
| **67/A** | **4830** | **Накнаде и пенали по решењу суда** |  **3.000.000,00**  |  |  |  **1.946.609,08**  |  **754.941,21**  |  |
|   | 4831 | Накнаде и пенали по решењу суда |  3.000.000,00  |   |   |  1.946.609,08  |  754.941,21  |   |
| **68** | **5120** | **Машине и опрема** |  **110.000,00**  |  **50.000,00**  |  **130.000,00**  |  **-**  |  **2.879,99**  |  **80.280,00**  |
|   | 5122 | Административа опрема |  50.000,00  |  20.000,00  |  100.000,00  |   |  2.879,99  |  78.480,00  |
|   | 5125 | Медицинска опрема |  35.000,00  |  10.000,00  |  10.000,00  |   |   |  1.800,00  |
|   | 5126 | Опрема за образовање, науку, културу и спорт |  25.000,00  |  20.000,00  |  20.000,00  |   |   |   |
|   |  | **Укупно:** |  **19.252.000,00**  |  **1.276.000,00**  |  **900.000,00**  |  **11.757.134,97**  |  **1.410.981,30**  |  **274.230,02**  |
|  |  | **Укупно:** |  **21.428.000,00**  |  **13.442.346,29**  |
|  |  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |  |  |  |  |